《与宋千户夜话时上皇北狩未返》
明代·张和

客里相逢感慨深，剑歌时复动悲吟。清樽坐对三更月，紫塞遥驰万里心。

瀚海地荒龙驾远，交河风急雁书沈。微臣愧乏安边策，北望胡天泪满襟。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。